 Markii uu Rasuulku SCW ka soo laabtay xajatul wadaac oo uu joogay labo bilood ayaa waxaa qabtay xanuunkii uu geeriyooday, wuxuu markaa Rasuulku SCW isaga oo uu xanuunkii hayo diyaariyey ciidan aad u xoog badan oo uu ugu tala galay dawladii Roomaanka, wuxuuna cidankaas madax uga dhigay Usaama binu Sayd oo todoba iyo toban jirey, waxayna ahayd sababta uu Rasuulku SCW ciidankaan u dirayey, isaga oo maqlay in dawladdii Roomaanku ay si xun ula dhaqantay wixii ka islaamay carabtii tabaca u ahayd, sida ninkii aan soo marnay ee Farwa binu Camar oo dawladii Roomaanka masuulka uga ahaa Macaan. 